ঢাকা উত্তর সিটি করপোরেশনের মেয়র আনিসুল হক বলেছেন, ‘মেয়র হিসেবে আমার ঝাড়ু দেওয়া আর কিছু ফুল-টুল লাগানো ছাড়া কোনো কাজ নেই।’ এর কারণ ব্যাখ্যায় তিনি বলেন, ‘ঢাকা শহরে ৫৬টি সরকারি প্রতিষ্ঠান কাজ করে। আর মেয়র এসব প্রতিষ্ঠানের চিফ ঝাড়ুদার হিসেবে কাজ করেন। এসব প্রতিষ্ঠানের মধ্যে পারস্পরিক কোনো সমন্বয় নেই।’ বিশ্বব্যাংকের উদ্যোগে জলবায়ু পরিবর্তনের ফলে ঢাকা অঞ্চলের জলবায়ু ও দুর্যোগ বিষয়ক দুটি প্রতিবেদন ২৩ নভেম্বর আনুষ্ঠানিকভাবে প্রকাশ করা হয়। ঢাকাস্থ বিশ্বব্যাংক কার্যালয়ে আয়োজিত অনুষ্ঠানে প্রধান অতিথি ছিলেন ঢাকা উত্তর সিটি মেয়র আনিসুল।